HR Norge

HR Norge er en ideell medlemsorganisasjon og kompetansesenter for virksomheter og personer som jobber med human resources og personalledelse. HR Norge ble etablert som Senter for Personal- og Organisasjonsutvikling (SPO) i 1958. De omtaler seg som Norges største HR- og ledelsesfaglige nettverk. Organisasjonen har de fleste større norske virksomheter og mange små som medlemmer; innenfor alle sektorer. I tillegg har de individuelle medlemmer. Gjennom nettstedet www.hrnorge.no, nyhetsbrev og sosiale medier når HR Norge ut til 25000 enkeltpersoner innenfor ledelse og HR hver uke.


== Historie ==
HR Norges går tilbake til 1958. Dagens HR Norge er en sammenslåing av SPO, Senter for Personal- og Organisasjonsutvikling, etablert i 1958 og NIPA, Norsk Institutt for Personaladministrasjon og senere, Norsk Institutt for Personalutvikling og –administrasjon etablert i 1967. Sammenslåingen fant sted i 2002.SPO kom til etter en studiesirkel på en 6 til 8 ildsjeler som arbeidet aktivt med profesjonalisering av opplæringsfunksjonen i virksomheter. SPO ble etablert for å gi bedre opplæring av ledere og personalmedarbeidere, for at de skulle stå bedre rustet for opplæring og kompetanseutvikling av ansatte i organisasjoner. 1950-tallet var preget av en utstrakt bruk av konsulenter som innførte opplæringsprogrammer som virksomhetene selv ikke hadde kompetanse til å følge opp. Medlemmene i SPO besto av personer som arbeidet med personal- og organisasjonsutvikling.
I 1967 blir NIPA, dannet. En gruppe personalsjefer etablerte NIPA i 1967 med det formål å profesjonalisere personalfunksjonen i norske virksomheter. 100 bedrifter og en rekke fagpersoner knyttet seg til instituttet.
Først på slutten av 1990-tallet blir begrepet HR, Human Resources (Menneskelige ressurser) tatt inn i brosjyrematerialet til SPO, og etablert i norsk organisasjonsutvikling.
Gjennom årene var det flere initiativer for å slå sammen NIPA og SPO. Men det var først da NIPA fikk økonomiske utfordringer mot slutten av nittitallet det ble grunnlag for slik sammenslåing. Etablering av HR Norge fant sted i 2002. Samtidig ble SPO og NIPA avviklet.


== Dagens HR Norge ==
HR Norge har vokst betydelig i årene siden etablering og regnes i dag for å være Europas nest største HR-organisasjon. De er medlem av European Association for People Management , og samhandler tett med tilsvarende foreninger i de andre nordiske landene.
Hovedkontoret med 19 ansatte er i Oslo. Fra 2016 er det etablert regionalavdelinger - først HR Norge Vest (Bergen), deretter HR Norge Rogaland (Stavanger) og HR Norge Nord-Vest (Ålesund).
HR Norge står bak årlige konferanser som HR Forum (tidligere PersonalForum), HR-konferansen for offentlig sektor, Arbeidsrettskonferansen, HT Tech og  og deler hvert år ut tre priser: HR Norges Kompetansepris, HR Norges Lederpris og HR Norges Ærespris..HR Norge har betydelig kompetanseutvikling gjennom blant annet kurs og møter. I tillegg har de videoer og andre tilbud på nettsiden. Organisasjonen med rådgivning og leverer noen av de ledende HR undersøkelsene i Norge - gjennom partnerskap med blant annet EY, Korn Ferry, RBL-group, Boston Consulting Group, Kantar og NHH  såvel som på egen kjøl. De drives nettverk for HR-direktører i de største virksomhetene i Norge og for spesialister innenfor fagfelt som hører inn under HR.
Daglig leder er Even Bolstad. Styreleder fra 2014 er Tove Selnes, HR-direktør i Storebrand ASA. HR Norge har en ideell formålsparagraf.


== Referanser ==


== Eksterne lenker ==
Offisielt nettsted